****

Finnmark Arbeiderparti

Årsmøte 06. – 07.04 2024

**SAK 8 Handlingsplan 2024 – 2025**

**Styrets innstilling til vedtak:**

**Handlingsplan for 2024 – 2025 godkjennes.**

**Handlingsplan 2024-2025 for Finnmark Arbeiderparti**

I handlingsplanen peker vi på hva Finnmark Arbeiderparti må prioritere å bruke tid og ressurser på i den kommende perioden. Fylkesstyret må deretter utarbeide de konkrete tiltakene og planene for dette arbeidet, herunder også for oppfølging underveis i styret av de tiltakene som velges.

**1. Velfungerende kommuneparti**

Kommunepartiene er kjernen i partiets virksomhet. Det er her medlemmene har mulighet for å påvirke partiets arbeid og politikk, og det her vi som parti i hovedsak skal gi tilbud til medlemmene.

At kommunepartiene har planer for arbeidet, tilbud om politiske diskusjoner og skolering tilpasset ulike medlemsgrupper og en god kommunikasjons med disse, er avgjørende for å være relevante og interessante for politisk interesserte mennesker. Vi må også ivareta de unge medlemmene, slik at aktiviteten tilrettelegges slik at unge vil være med i politikken.

Arbeiderpartiet har satt fokus på dette frem mot landsmøtet i 2025, og fylkesstyret skal aktivt bidra til at fylkespartiet og kommunepartiene bidrar til dette arbeidet. Generelt må fylkespartiet ha et våkent blikk for hvordan kommunepartiene driver, og diskutere hvordan fylkespartiet kan hjelpe kommuneparti som sliter.

Fylkespartiet må i tillegg diskutere hvordan vi kan bidra til å gi tilbud til medlemmer på tvers av kommunegrensene, f.eks ved digitale foredrag, omreisende pub-og-politikk mv.

**2. Rekruttering av ny medlemmer**

En kritisk innsatsfaktor for aktiviteten i kommunepartiene er medlemmene. Men vice versa er aktivitet tilpasset medlemmenes interesse en kritisk innsatsfaktor for å beholde og rekruttere medlemmer.

Rekruttering av nye medlemmer henger med andre ord nøye sammen med å ha et fungerende kommuneparti. Det er enklere å rekruttere et medlem hvis du samtidig kan fortelle om hva det nye medlemmet kan delta på, og at det nye medlemmet opplever det interessant og hyggelig å delta.

Vi har ikke tradisjon for planmessig rekrutteringsarbeid i Finnmark, og de fleste nye medlemmene vi får melder seg inn på eget initiativ. Det må derfor i samarbeid med kommunepartiene lages en plan for rekruttering, som også henger sammen med punkt 1 i denne handlingsplanen.

**3. Skolering av tillitsvalgte**

Det er mange funksjoner som skal fylles og oppgaver som skal gjøres i partiet. Til det trenger vi tillitsvalgte som er godt forberedt for oppgavene. I Finnmark Arbeiderparti har vi de siste årene hatt et relativt godt tilbud til medlemmer og tillitsvalgte (Grunnskolering, regional lederskolering, digitale skoleringermøter) og disse må videreføres i perioden.

Det må være et balansert tilbud mellom grunnskolering for de som enda ikke har verv, men som ønsker dette, og de som har erfaring og ønsker å satse videre. Det må også være en balanse mellom fysiske samlinger og bruk av digitale hjelpemidler.

I perioden må det i samarbeid med kommunepartiene kartlegges hvilket behov det er for ytterligere skolering, hvilke tilbud kommunepartiene kan gjennomføre selv og hvilket behov det er opp mot stortingsvalget.

**4. Faglig politisk samarbeid**

Det fagligpolitiske samarbeidet mellom LO og Arbeiderpartiet har en lang historie og har vært viktig for at vi har det samfunnet vi har i Norge i dag. Det er like viktig med et fortsatt sterkt fagligpolitisk samarbeid for at samfunnsutviklingen fortsetter i riktig retning. Det er krefter som arbeider for det motsatte. På samme måte som at vi ønsker faglige tillitsvalgte velkommen i partiet, er det viktig at engasjerte partimedlemmer også engasjerer seg i fagbevegelsen og påtar seg tillitsverv. Det bidrar til god forståelse for hverandres posisjon, mål og argumenter.

Fylkesstyret må legge en plan for hvordan vi skal motivere flere partimedlemmer til å påta seg tillitsverv på ulike nivå i fagbevegelsen.

**5. Intern kommunikasjon**

God kommunikasjon i alle ledd i organisasjonen er en forutsetning for en god partikultur og for at vi når ut med budskapet eksternt. Partiet nasjonalt har utarbeidet et sett med prinsipper for internkommunikasjon i Arbeiderpartiet, og disse må gjøres kjent og tas i bruk i alle ledd i Finnmark.

Vi har tatt digitale møtearenaer i stadig større bruk, men det er viktig at vi har et bevisst forhold til hvordan vi benytter oss at denne muligheten, og fylkesstyret må utarbeide prinsipper for hvordan vi balanserer denne bruken.

Vi har en jobb å gjøre med å ta i bruk de stadig flere digitale hjelpemidlene vi disponerer. Kommunepartiene må få god opplæring i bruk av MittArbeiderparti og alle mulighetene som ligger her.

**6. Posisjonering av Finnmark Arbeiderparti**

Finnmark er pr 01.01.24 oppdelt som eget fylke igjen. Fylkesstyret lager en plan for markeringer av de viktige saker for Finnmark og for posisjonering av Finnmark Arbeiderparti nasjonalt. Dette er et langsiktig arbeid som krever oppfølging, evaluering og eventuelt justering. Finnmark Arbeiderparti skal sette dagsorden. Planen må inneholde både strategi og tiltak.

**7. Stortingsvalget 2025**

Alt vi gjør i de øvrige punktene i handlingsplanen påvirker vår evne til å gjøre et godt valg i 2025. Arbeidet med å overbevise velgerne om å stemme på oss har allerede startet, og vi må ha blikket på valget i alt arbeid vi gjør.